PhDr. **Róbert Ondrejcsák** PhD. (\* 23. máj 1977) je slovenský diplomat, analytik a politik. V rokoch 2010 – 2012 a 2016 – 2020 pôsobil ako štátny tajomník Ministerstva obrany SR. Od januára 2021 je veľvyslanec Slovenska v Spojenom kráľovstve.

Životopis
---------

### Vzdelanie a analytická kariéra

Ondrejcsák pochádza z Rimavskej Soboty. Vyštudoval politológiu, históriu a filozofiu. V roku 2001 pracoval v Slovenskom centre strategických štúdií. Od roku 2002 bol analytikom oddelenia NATO Ministerstva obrany SR. V rokoch 2003 a 2004 bol poradca podpredsedu Národnej rady SR pre zahraničnú a bezpečnostnú politiku. V rokoch 2004 až 2005 bol riaditeľom Inštitútu bezpečnostných a obranných štúdií Ministerstva obrany SR. Funkciu zástupcu veľvyslanca Slovenska v Maďarsku vykonával v rokoch 2005 až 2007. V rokoch 2007 až 2010 bol riaditeľom Centra pre európske a severoatlantické vzťahy. Túto fuknciu vykonával opäť v rokoch 2012 až 2016. V roku 2016 viedol Inštitút strategických politík.

Doktorandské štúdium na Fakulte politických vied a medzinárodných vzťahov Univerzity Mateja Bela v Banskej Bystrici v odbore Medzinárodné vzťahy absolvoval v roku 2009. Je autorom niekoľkých publikácií vydaných Centre for European and North Atlantic Affairs.

### Politické pôsobenie (2012 – 2020)

Ondrejcsák bol štátnym tajomníkom Ministerstva obrany SR prvýkrát počas vlády Ivety Radičovej v období 2010 až 2012. Prvýkrát bol štátnym tajomníkom ako nepolitický nominant. Po odvolaní Ľubomíra Galka v novembri 2011 bol poverený vedením rezortu obrany. Odvolaný bol k 21. marcu 2012.

Nie je členom strany MOST – HÍD, ale pomohol vypracovať jej program a vízie.

Vo funkcii štátneho tajomníka bol opäť od 15. septembra 2016 v tretej vláde Roberta Fica a vo vláde Petra Pellegriniho. Ondrejcsák v septembri 2017 kritizoval ministra Petra Gajdoša (SNS) za odďaľovanie výmeny stíhačiek MiG 29. Vo februári 2018 kritizoval ministra za nepovolenie zahraničného školenia v Nemecku pre Ondrejcsákového podriadeného. Na otázku, či neoľutoval prijatie funkcie odpovedal: *„Mení sa to každým dňom. Stalo sa niekoľkokrát, že som rozmýšľal, či ostať. V konečnom dôsledku však vždy zvíťazí postoj, že kým človek vidí priestor na realizáciu kľúčových myšlienok, dovtedy sa to oplatí. Navyše si myslím, že sa nachádzame na historickej križovatke, keď treba brániť či presadzovať euroatlantické ukotvenie Slovenska, tak nechcem zutekať z boja."*

V máji 2018 strana SNS žiadala od svojho koaličného partnera odvolanie Ondrejcsáka z funkcie. Podpredseda SNS Anton Hrnko o Ondrejcsákovi napísal *„Pravdou je, že nemá elementárne znalosti."* Ondrejcsáka vyzval, aby zverejnil *„priame aj nepriame príjmy za prednášky a publikačnú činnosť od zbrojárskych lobistov"*. Ondrejcsák v minulosti kritizoval SNS, že ako štátny tajomník nemá dostatočné informácie o nákupoch v rezorte.

### Diplomatické pôsobenie (od 2020)

V októbri 2020 minister zahraničných vecí Ivan Korčok oznámil, že Róbert Ondrejcsák sa stane novým veľvyslancom Slovenska v Spojenom kráľovstve. 19. novembra 2020 mu prezidentka Zuzana Čaputová odovzdala poverovacie listiny. Funkciu prebral v januári 2021.

Referencie
----------

1. 1 2 3 4 5   *Róbert Ondrejcsák :: Ministerstvo obrany SR* [online]. mod.gov.sk, [cit. 2018-05-13]. Dostupné online.
2. 1 2 3   *Róbert Ondrejcsák ako staronový štátny tajomník Ministerstva obrany SR* [online]. rimava.sk, 2016-09-14, [cit. 2018-05-13]. Dostupné online.
3. ↑   *Ondrejcsák Róbert* [online]. Fakulta politických vied a medzinárodných vzťahov Univerzity Mateja Bela v Banskej Bystrici, [cit. 2018-05-13]. Dostupné online.
4. ↑   *Book publications* [online]. Bratislava: Centre for European and North Atlantic Affairs, [cit. 2018-05-13]. Dostupné online. Archivované 2018-03-02 z originálu.
5. ↑  TASR; SITA. Ľubomír Galko už nie je ministrom obrany. *SME* (Bratislava: Petit Press), 2011-11-23. Dostupné online [cit. 2018-05-13]. ISSN 1335-4418.
6. ↑  TASR. Vláda odvolala štátnych tajomníkov. *teraz.sk* (Bratislava: TASR), 2012-03-21. Dostupné online [cit. 2018-05-13].
7. ↑  KREMPASKÝ, Ján. Štátny tajomník ministerstva obrany z Mosta opäť kritizuje Gajdoša zo SNS. *SME* (Bratislava: Petit Press), 2018-02-06. Dostupné online [cit. 2018-05-13]. ISSN 1335-4418.
8. 1 2  KOVÁČ, Peter. Ondrejcsák: Očakával som, že SNS bude na ministerstve obrany odbornejšia a férovejšia. *SME* (Bratislava: Petit Press), 2018-05-11. Dostupné online [cit. 2018-05-13]. ISSN 1335-4418.
9. 1 2 3  KRAJANOVÁ, Daniela. SNS vyzýva Most, aby vymenil štátneho tajomníka na obrane. Bugár sa kvôli nemu chce stretnúť s Dankom. *Denník N* (Bratislava: N Press), 2018-05-12. Dostupné online [cit. 2018-05-13]. ISSN 1339-844X.
10. ↑   Slovensko bude mať nových veľvyslancov v. *Denník N* (Bratislava: N Press), 2020-10-16. Dostupné online [cit. 2020-10-16]. ISSN 1339-844X.
11. ↑   Prezidentka odovzdala poverovacie listiny piatim. *Denník N* (Bratislava: N Press), 2020-11-19. Dostupné online [cit. 2020-11-19]. ISSN 1339-844X.
12. ↑   *Veľvyslanec* [online]. mzv.sk, 2015-08-10, rev. 2021-01-07, [cit. 2021-03-13]. Dostupné online. Archivované 2018-12-29 z originálu.

| * z
* d
* u
Veľvyslanci Slovenska v Spojenom kráľovstve |
| --- |
| 
* Ján Vilikovský (1993 – 1997)
* Igor Slobodník (1997 – 2000)
* František Dlhopolček (2000 – 2005)
* Juraj Zervan (2007 – 2010)
* Miroslav Wlachovský (2011 – 2015)
* Ľubomír Rehák (2015 – 2020)
* Róbert Ondrejcsák (2021 – súčasnosť)

 |

Autoritné údaje: * NK ČR: js20020923026
* VIAF: 84223810